
ŠILUTĖS RAJONO SAVIVALDYBĖS ADMINISTRACIJOS
ARCHITEKTŪROS IR URBANISTIKOS SKYRIUS


AIŠKINAMASIS RAŠTAS
DĖL „ŠILUTĖS RAJONO SAVIVALDYBĖS KINTŲ, KATYČIŲ, JUKNAIČIŲ IR USĖNŲ SENIŪNIJŲ GYVENAMŲJŲ VIETOVIŲ TERITORIJŲ RIBŲ NUSTATYMO (KEITIMO) PLANO“ AIŠKINAMOJO RAŠTO PATIKSLINIMO“ PROJEKTO


 2023 m.  lapkričio 14 d.
                          
Šilutė

	
1. Parengto projekto tikslai ir uždaviniai.

	Pritarti Šilutės rajono savivaldybės tarybos 2022-11-24 sprendimu Nr. T1-1164 „Dėl Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) plano“ pataisytam Šilutės rajono savivaldybės gyvenamųjų vietovių teritorijų ribų nustatymo (keitimo) aiškinamajam raštui, kuriame patikslinami Tarvydų ir Okslindžių kaimų gyvenamųjų teritorijų pavadinimai, kaimų aprašymai ir plotai.

	
2. Kaip šiuo metu yra sureguliuoti projekte aptarti klausimai.
Šiuo metu Kintų, Katyčių, Juknaičių ir Usėnų seniūnijų gyvenamųjų vietovių teritorijų ribos jau yra patvirtintos Lietuvos Respublikos Vyriausybės 2023 m. kovo 15 d. nutarimu Nr. 168 ,,Dėl kai kurių Šilutės rajono savivaldybės gyvenamųjų vietovių teritorijų ribų tvarkymo“ (toliau – Nutarimas).

	Valstybės įmonės Žemės ūkio duomenų centro Žemės tvarkymo ir geodezijos departamento Geodezijos, žemėtvarkos ir teritorijų planavimo skyrius (toliau – Žemės ūkio duomenų centras) atsiuntė 2023-09-29 raštą R2-8139 „Dėl 2020-09-08 paslaugų viešojo pirkimo–pardavimo sutarties Nr. R5-(4.1.5)-670 / SR-4102 vykdymo“, kuriuo informuoja, kad Lietuvos Respublikos Vyriausybei priėmus Nutarimą ir patvirtinus Kintų, Katyčių, Juknaičių ir Usėnų seniūnijų gyvenamųjų vietovių teritorijų ribas, Žemės ūkio duomenų centras pastebėjo, jog aiškinamajame rašte ir planuose yra įsivėlusi techninė klaida, t. y. dviejų Juknaičių seniūnijos kaimų pavadinimai yra sukeisti vietomis (pridedamas 2023-09-29 raštas Nr. R2-8139).
Žemės ūkio duomenų centras, pastebėjęs įsivėlusią klaidą ir sukeistus pavadinimus, nedelsdamas kreipėsi į valstybės įmonės ,Registrų centro ir Lietuvos Respublikos Vyriausybės atstovus bei teiravosi, kaip šiuo atveju turėtų būti sprendžiama iškilusi problema. Minėtų institucijų atstovai informavo, jog šiuo atveju Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) planų tikslinti nereikia, tačiau aiškinamajame rašte turėtų būti atlikti pataisymai. Žemės ūkio duomenų centras, atsižvelgdamas į susiklosčiusią situaciją, patikslino Šilutės rajono savivaldybės Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymo (keitimo) aiškinamąjį raštą ir teikia jį Šilutės rajono savivaldybės administracijai.
Aiškinamajame rašte taip pat patikslinti Tarvydų ir Okslindžių kaimų aprašymai ir kaimų plotai.
Žemės ūkio duomenų centro atliktus aiškinamojo rašto patikslinimus Šilutės rajono savivaldybės taryba turi patvirtinti priimdama atitinkamą sprendimą Tarybos posėdyje.
Vadovaujantis Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 ,,Dėl Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių patvirtinimo“ (toliau – Taisyklės) 31 punktu, minėtą sprendimą dėl aiškinamojo rašto patikslinimo savivaldybės vykdomoji institucija turės pateikti Vidaus reikalų ministerijai, kad pastaroji patikslintų Nutarimo projektą ir suderintų jį su Taisyklių 34 punkte numatytais subjektais.

	
3. Kokių pozityvių rezultatų laukiama.

	Pritarus pataisytam aiškinamajam raštui, Taisyklių nustatyta tvarka bus galima pateikti dokumentus Vidaus reikalų ministerijai dėl Šilutės rajono savivaldybės Juknaičių seniūnijos Tarvydų ir Okslindžių kaimų gyvenamųjų teritorijų pavadinimų patikslinimo.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma. 

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Galiojantys aktai: Lietuvos Respublikos vietos savivaldos įstatymas, Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo“ patvirtintomis administracinių vienetų ir gyvenamųjų vietovių teritorijų ribų ir pavadinimų tvarkymo taisyklėmis, Lietuvos Respublikos vidaus reikalų ministro 2010 m. vasario 9 d. įsakymu Nr. 1V-80 „Dėl administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašo patvirtinimo“ patvirtintu administracinių vienetų ir gyvenamųjų vietovių teritorijų ribų nustatymo ar keitimo planų rengimo tvarkos aprašu bei kitais teisės aktais.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nerengiamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Planas rengiamas savivaldybės biudžeto lėšomis.

	
8. Projekto autorius ar autorių grupė.

	Ramunė Vytartienė, Architektūros ir urbanistikos skyriaus teritorijų planavimo specialistė.

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Kintų, Katyčių, Juknaičių ir Usėnų seniūnijų gyvenamųjų vietovių teritorijų ribų nustatymas (keitimas), pataisytas aiškinamasis raštas.

	
10. Kiti, autorių nuomone, reikalingi pagrindimai ir paaiškinimai.

	Pridedamas 2023-09-29 raštas Nr. R2-8139






Architektūros ir urbanistikos skyriaus
teritorijų planavimo specialistė           	     _______                          Ramunė Vytartienė                     
                  (autorius, pareigos)			      (parašas)		  	 (vardas, pavardė)



